Provincia autonoma de Bolxan Südtirol 09-10-2011 El Sud Tirol el xe na rejon xiografega del Tirol, che aministrativamente ła coresponde a ła Provinsia autonoma de Bolxan , che ła xe una de łe do provinsie autonome de ła rejon Trentin-Sud Tirol in Itàlia. Co su par xó 500.000 aneme e na superfisie de de 7 400 km², ła xe ła pì granda provinsa de Itàlia, da co ła provinsia de Sasari ła xe stà scursada. El Sud Tirol el xe on area triłengue, se parla todésco cofà prima łéngua, el ladin inte łe do vałi ładine de Badia e Gherdena e l'tałian, ofisiałe in tuta l'Itałia. I vien considerai parlanti itałiani anca i parlanti vèneti, de diałeto trentin, che i vive inte ła xona pì a sud de ła provincia. L'Alto Adexe el xe dividesto interiormente inte oto Comunità Conprensoriałe , de ste cuà ła cavedal Bolxan ła xe na comunità pa conto soo. Pułitegamente, le Comunità le vien considerae cofà on ente de segondo liveło, parché no łe ga organi ełexesti diretamente. Infra i so doveri le conta el desvelupamento dei comuni che ghe fa parte inte l'ambito cultural, social, economego e ecolosego.